《题常宣仲草堂》
宋代·许棐

隔市能几步，幽趣踰山林。凿池小如斗，水浅鱼自深。

檐任树枝碍，阶从草色侵。不肯一锄斫，恐伤春风心。

朝出货仁义，暮归炊古今。客来无可款，石炉添水沉。

作者简介：许棐fěi（？～1249）字忱夫，一字枕父，号梅屋。海盐人（今属浙江）。生卒年均不详，约宋理宗宝庆初前后在世。嘉熙中（公元1239年左右）隐于秦溪，筑小庄于溪北，植梅于屋之四檐，号曰梅屋。四壁储书数千卷，中悬白居易、苏轼二像事之。